* **Μάλτα στο νησί που πάντα έχει ήλιο 3 & 4 μέρες 23-25/03/24 & 25-28/03/24. Αεροπορικώς**

Δύο Μοναδικές αναχωρήσεις για την 25 Μαρτίου, για να απολαύσετε το νησί των Ιπποτών, το νησί που έχει σχεδόν πάντα ήλιο, την Μάλτα! Απευθείας πτήσεις, κεντρικά ξενοδοχεία και πρόγραμμα που συνδυάζει τις περιηγήσεις με τον έμπειρο συνοδό μας για να γνωρίσετε τα μέρη, αλλά και ελεύθερο χρόνο για να χαρείτε το ιπποτικό νησί της Μεσογείου!

**1η ημέρα: Απευθείας πτήση για Μάλτα, περιήγηση πόλης, Κήποι Μπαράκα**

Συγκέντρωση στο αεροδρόμιο "ΜΑΚΕΔΟΝΙΑ", γνωριμία με το συνοδό μας, ο οποίος έχει πραγματοποιήσει το συγκεκριμένο ταξίδι επανειλημμένα, γνωρίζει τα μέρη, τις τοπικές παραδόσεις και τη νοοτροπία των κατοίκων, έλεγχος εισιτηρίων και απευθείας πτήση για την καρδιά της Μεσογείου, τη Μάλτα, πολιτιστική πρωτεύουσα της Ευρώπης για το 2018, ένα νησί που αποτελεί μια πανδαισία χρωμάτων και αρωμάτων. Κατά την άφιξή μας, ξεκινάμε την πρώτη γνωριμία με την περίφημη πρωτεύουσα του τάγματος των Ιπποτών του Αγ. Ιωάννη, τη Βαλέτα. Η Βαλέτα είναι οχυρωμένη, χτισμένη πάνω σε ένα στενό ακρωτήρι, πλαισιωμένη από δύο φυσικά λιμάνια και διαθέτει και ένα περήφανο φρούριο, το Saint Elmo. Η πόλη χτίστηκε από τους Ιππότες του Τάγματος του Αγίου Ιωάννη μετά τη Μεγάλη Πολιορκία των Οθωμανών του 1565. Η ξενάγηση γίνεται με τα πόδια, γιατί η κυκλοφορία των αυτοκινήτων απαγορεύεται στο τμήμα της Παλιάς Πόλης. Πρόκειται για μια μοναδική καστρούπολη με ιδιαίτερη ιστορική σημασία και απεριόριστη ομορφιά. Θα περπατήσουμε στα στενά γραφικά δρομάκια και θα απολαύσουμε τα στοιχεία μιας άλλη εποχής. Θα θαυμάσουμε τους κήπους Μπαράκα, απ’ όπου θα δούμε την πανοραμική θέα των δύο φυσικών λιμανιών της Μάλτας και των τριών ιστορικών πόλεων που συνδέονται με τις δύο μεγάλες πολιορκίες του 1565 και 1942. Αν και το ταξίδι στον χρόνο είναι κάτι ανέφικτο, αυτή η βόλτα στις καστροπολιτείες του νησιού, είναι ένα αληθινό βύθισμα στο παρελθόν. Θα περπατήσουμε ακόμη στον κεντρικό πεζόδρομό της, την Triq Ir-Repubblika, με τα παλιά κτίρια με τα «κλειστά» μπαλκόνια και τα καταστήματα με τις vintage επιγραφές, θα δούμε τα κάθετα σοκάκια με τα χρυσόχρωμα, ταλαιπωρημένα κτίρια και τα φθαρμένα palazzi που βρέχονται από την αύρα της θάλασσας. Θα έχουμε χρόνο ελεύθερο για το πρώτο μας κοκτέηλ και στη συνέχεια θα μεταφερθούμε στο ξενοδοχείο μας και τακτοποίηση στα δωμάτια.

**2η ημέρα: Εκδρομή Μόστα – Μεδίνα, περιήγηση / Βαλέτα**

Πρόγευμα και η σημερινή ημέρα περιλαμβάνει μια εξαιρετική εκδρομή. Θα επισκεφθούμε τον εντυπωσιακό καθεδρικό ναό της Μόστα, με τον τρίτο μεγαλύτερο τρούλο στην Ευρώπη και στην συνέχεια θα μεταφερθούμε στο λόφο του Ραμπάτ για την επίσκεψη στην, όπως αποκαλείται, την Μεδίνα, υποδηλώνοντας τη μυστηριώδη ατμόσφαιρα που την περιβάλλει και που είναι οχυρωμένη σε απόρθητο κάστρο. Είχε διατελέσει στο Μεσαίωνα πρωτεύουσα του νησιού, πριν οι Ιωαννίτες Ιππότες χτίσουν το οχυρό τους κοντά στη θάλασσα. Καταστράφηκε ολοσχερώς από το σεισμό του 1693. Όταν κατέλαβαν οι Ιππότες το νησί η παλιά μαλτέζικη αριστοκρατία εγκαταστάθηκε εδώ. Σήμερα, με προσεκτική συντήρηση και ελεγχόμενη αναπαλαίωση, προσπαθεί με τη βοήθεια και της Unesco να διατηρήσει τη θαυμάσια μπαρόκ αρχιτεκτονική της, η οποία σε πολλές περιπτώσεις είναι συνδυασμένη με χαρακτηριστικά αραβικά στοιχεία. Είναι η πιο κομψή αλλά και η πιο ακριβή περιοχή της Μάλτας. Οι βαριές ολοσκάλιστες ξύλινες πόρτες των σπιτιών της ανοίγουν σπάνια. Στην πόλη δεν υπάρχει εμπορική ζωή, φωτεινές επιγραφές και γενικά φαίνεται να ζει περισσότερο στο ένδοξο παρελθόν παρά στο παρόν. Η μαγική της ατμόσφαιρα δεν έχει αλλοιωθεί από τα πλήθη τουριστών που συρρέουν εκεί. Στη βόλτα μας, θα θαυμάσουμε εντυπωσιακά πυργόσπιτα με χαρακτηριστικά περίτεχνα φανάρια, πετρόχτιστα μοναστήρια και νορμανδικά παλάτια. Αμέσως μέσα, θα συνεχίσουμε για τη Βαλέτα, όπου θα δούμε το παλάτι του Μεγάλου Μαγίστρου και τον καθεδρικό Ναό του Αγ. Ιωάννη, τον πιο εντυπωσιακό ναός της Μάλτας και εξαίρετο δείγμα μαλτέζικου μπαρόκ. Ο ναός ανεγέρθηκε μεταξύ του 1573 και του 1578 ως μοναστική εκκλησία των Ιπποτών του Αγίου Ιωάννη. Στην επίσκεψη μας στο μουσείο θα θαυμάσουμε δύο από τα πιο φημισμένα έργα του Καραβάτζιο, τον «Αποκεφαλισμό του Ιωάννη του Βαπτιστή» και τον «Άγιο Ιερώνυμο». Χρόνος ελεύθερος και στη συνέχεια επιστροφή στο ξενοδοχείο μας. Για το δεύτερο βράδυ σας προτείνουμε να απολαύσετε μια βόλτα με την άμαξα, να φωτογραφήσετε τα magic bus που είναι από το 1950, να δοκιμάσετε την κουζίνα της, που φημίζεται για το φρέσκο ψάρι και για τις σούπες λαχανικών.

**3η ημέρα: Προαιρετική εκδρομή στο Γκόζο (Gozo)**

Τη σημερινή ημέρα σας προτείνουμε μια ολοήμερη εκδρομή στο μαγευτικό νησάκι Γκόζο. Για να φθάσουμε στο δεύτερο μεγαλύτερο νησί του Αρχιπελάγους της Μάλτας, μεταφερόμαστε στο πορθμείο και επιβιβαζόμαστε στο ferry boat. Η εξαιρετική ομορφιά του τοπίου, τα υπέροχα σπίτια και αγροικίες, η εναλλαγή των εικόνων που θα συναντήσετε θα σας πείσουν γρήγορα, για το πόσο άξιζε η επίσκεψη σας στο νησί του Γκόζο. Θα επισκεφθούμε το Rabat, με το περίφημο κάστρο, την παλιά πόλη, την περιοχή, όπου κατοικούσε η νύμφη Καλυψώ, αλλά και παραλία Rambla, όπου γυρίστηκε η ταινία Τροία. Ακόμη θα επισκεφθούμε και το γραφικό ψαροχώρι Σλέτι, όπου θα έχουμε χρόνο για γεύμα ή μπάνιο. Επιστροφή στο ξενοδοχείο. Για το βράδυ επισκεφθείτε τις γειτονικές πόλεις Sliema και St. Julian’s, που σφύζουν από ζωή, διαθέτοντας μεγάλα ξενοδοχεία, εστιατόρια, μπαρ. Το Paceville, στην άκρη του St. Julian’s, είναι το νυχτερινό επίκεντρο, γεμάτο μπαρ, κλαμπ και τουρίστες. Οι ντόπιοι κάνουν passeggiata, δηλαδή βόλτα, στον παραλιακό δρόμο, ο οποίος, αν τον κοιτούσες από ψηλά θα έμοιαζε με κορδέλα, διατρέχοντας αναρίθμητους κόλπους, λιμανάκια και μαρίνες.

**4η ημέρα: Εκδρομή στις τρεις πόλεις (Senglea, Vitoriossa, Cospicoua) , Μετάβαση στο αεροδρόμιο – Απευθείας Πτήση επιστροφής.**

Πρόγευμα στο ξενοδοχείο και αναχώρηση για να γνωρίσουμε τις περιοχές των 3 πόλεων - την Κοσπίκουα, την Βιτοριόζα και την Σέγκλια, έδρα των Ιωαννιτών Ιπποτών κατά την μεγάλη πολιορκία του 1565 (The three cities). Ένα μοναδικό σύμπλεγμα αρχιτεκτονικών κατασκευών κάστρων, κατοικιών και σημαντικών κτιρίων, τα οποία είναι κτισμένα σε μια υπέροχη θέση στο Μεγάλο Λιμάνι (Grand Harbour) και έχουν έντονες επιρροές από τους Φοίνικες, Ρωμαίους, Άραβες, Νορμανδούς, Ιωαννίτες Ιππότες και τους Βρετανούς. Από τις επάλξεις τους θα απολαύσουμε την μαγική θέα της Βαλέττας και θα περιπλανηθούμε στα Μεσαιωνικά στενά, με τα κτίρια της Ιερής εξέτασης, των Μοναστηριών, την πλατεία των εκτελέσεων, το σπίτι του δήμιου. Τελειώνοντας, μεταφορά στο αεροδρόμιο για την πτήση της επιστροφής. Άφιξη στην πόλη μας με τις καλύτερες εντυπώσεις.

**Σημείωση : Στο 3ημέρο πρόγραμμα δεν πραγματοποιείται η εκδρομή στις 3 πόλεις και η 2η μέρα του Τετραήμερου θα γίνει την τελευταία πριν την πτήση της επιστροφής.**

|  |  |
| --- | --- |
| **Μάλτα 4 μέρες** | **Αναχώρηση: 25/03/24 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σεδίκλινο, τρίκλινοNon Ref / Κανονική Τιμή** | **Τιμή παιδιούεως 12 ετώνNon Ref / Κανονική Τιμή** | **Τιμή μονόκλινουNon Ref / Κανονική Τιμή** | **Γενικές πληροφορίες** |
| Diplomat (Σλιέμα) | 4\*. | Πρωινό | 219€ | 275€ | 195€ | 229€ | 349€ / 395€ | Πτήσεις με την Ryanair Θεσσαλονίκη – Μάλτα: 18:55-19:40 Μάλτα - Θεσσαλονίκη: 20:35-23:10 |
| Preluna Σλιέμα | 4\*plus | Πρωινό | 249€ | 299€ | 199€ | 249€ | 375€ / 409€ |
| Radisson Blu Αγ. Ιουλιανός | 5\* | Πρωινό | 349€ | 389€ | 249€ | 289€ | 499€ / 549€ |
| **Στη τιμή περιλαμβάνονται:** Ένα προσωπικό αντικείμενο - χειραποσκευή (διαστάσεων 40\*20\*25εκ) και μία χειραποσκευή 10 κιλών ανά άτομο (διαστάσεων 55\*40\*20εκ.) | Περιηγήσεις σύμφωνα με το πρόγραμμα & πρωινό καθημερινά. Τρείς (3) διανυκτερεύσεις στο ξενοδοχείο της επιλογής σας. Ελληνόφωνος ξεναγός. Ασφάλεια αστικής ευθύνης. ΦΠΑ.**Δεν περιλαμβάνονται:** Σύνολο φόρων 165€ κατ’ άτομο. Είσοδοι σε µουσεία & θεάματα και οτιδήποτε προαιρετικό ή προτεινόμενο. Οι δημοτικοί φόροι. Πρόγραμμα διακοπών (χωρίς πρόγραμμα ξεναγήσεων) -50€ ανά άτομο. Κόστος Προαιρετικής Εκδρομής στο Γκόνζο 40€ ενήλικας, 30€ παιδί. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. **Σημείωση:** Παρακαλούμε να έχετε μαζί σας τριπλούς αντάπτορες (στα δωμάτια έχει πρίζες βρετανικού τύπου) για τη φόρτιση των κινητών ή laptop. |
|

|  |  |
| --- | --- |
| **Μάλτα 3 μέρες** | **Αναχώρηση: 23/03/24 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σεδίκλινο, τρίκλινοNon Ref / Κανονική Τιμή** | **Τιμή παιδιούεως 12 ετώνNon Ref / Κανονική Τιμή** | **Τιμή μονόκλινουNon Ref / Κανονική Τιμή** | **Γενικές πληροφορίες** |
| Diplomat (Σλιέμα) | 4\*. | Πρωινό | 319€ | 349€ | 269€ | 289€ | 385€ / 429€ | Πτήσεις με την Ryanair Θεσσαλονίκη – Μάλτα: 06:35-07:20Μάλτα - Θεσσαλονίκη: 15:55-18:30 |
| Preluna Σλιέμα | 4\*plus | Πρωινό | 339€ | 375€ | 279€ | 299€ | 409€ / 459€ |
| Radisson Blu Αγ. Ιουλιανός | 5\* | Πρωινό | 395€ | 439€ | 309€ | 339€ | 509€ / 539€ |
| **Στη τιμή περιλαμβάνονται:** Ένα προσωπικό αντικείμενο - χειραποσκευή (διαστάσεων 40\*20\*25εκ) και μία χειραποσκευή 10 κιλών ανά άτομο (διαστάσεων 55\*40\*20εκ.) | Περιηγήσεις σύμφωνα με το πρόγραμμα & πρωινό καθημερινά. Δύο (2) διανυκτερεύσεις στο ξενοδοχείο της επιλογής σας. Ελληνόφωνος ξεναγός. Ασφάλεια αστικής ευθύνης. ΦΠΑ.**Δεν περιλαμβάνονται:** Σύνολο φόρων 165€ κατ’ άτομο. Είσοδοι σε µουσεία & θεάματα και οτιδήποτε προαιρετικό ή προτεινόμενο. Οι δημοτικοί φόροι. Πρόγραμμα διακοπών (χωρίς πρόγραμμα ξεναγήσεων) -50€ ανά άτομο. Κόστος Προαιρετικής Εκδρομής στο Γκόνζο 40€ ενήλικας, 30€ παιδί. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. **Σημείωση:** Παρακαλούμε να έχετε μαζί σας τριπλούς αντάπτορες (στα δωμάτια έχει πρίζες βρετανικού τύπου) για τη φόρτιση των κινητών ή laptop. |